XXI amžiaus mokinys.
Turbūt pats svarbiausias dabartinių vaikų
bruožas yra prisitaikymas prie pokyčių.
Esminė užduotis, rengiant vaikus XXI amžiaus
profesijoms, yra sužadinti jų smalsumą ir išsiaiškinti polinkius.
Anksčiau mes tai vadindavome „polinkio į žaidimus“ ieškojimu.
Jei pažvelgtume į savybes, kuriomis pasižymi užkietėję kompiuterinių
žaidimų, pvz., „World of Warcraft“, mėgėjai,
pamatytume, jog, priešingai susidariusiai nuomonei,
tokie vaikai labai mėgsta lygintis su kitais.
Šie asmenys trokšta sužinoti individualius rodiklius,
nes tik taip gali matyti ir įvertinti savo pažangą.
Pagrindinė prisiekusio kompiuterinių žaidimų mėgėjo mantra:
„Nesmagu, jei aš ko nors neišmokstu.“
Nemanau, kad vaikai gimsta jau būdami „skaitmeniniai čiabuviai“.
Manau, kad jie iš pradžių būna linkę tik vartoti, o ne kurti medijų produktus.
Jei pažiūrėję į vaiką nusistebite, koks jis aistringas skaitmeninių technologijų
vartotojas, visada galite atsekti, kad jį įkvėpė
tėvai, kompiuterinės programos ar koks nors kitas išorinis veiksnys.
Čia turite galimybę išmokti tam tikro informacinio turinio.
Tai XX amžiaus švietimo sistemos bruožas.
Tačiau šiandien kuriame priemones ir ugdome įgūdžius, reikalingus
norint dirbti su šiuo turiniu ir tapti naujų produktų kūrėju.
Mes suprantame, kad, jei nori sėkmingai mokytis mokykloje,
labai svarbu yra kokybiškai mokytis ir už jos ribų.
Norime pasakyti, kad formaliojo ugdymo procese
dalyvaujantiems mokiniams yra svarbūs veiksniai,
kuriuos gana gerai suvokia visi pedagogai:
aplinkos įtaka, tėvų ir visos bendruomenės vaidmuo.
Tad problema ta, kaip šiuos veiksnius glaudžiau susieti su mokykloje vykstančiu ugdymu.
Atidarydami šią mokyklą siekėme, kad skaitmeninis
turinys būtų prieinamas visada.
Mūsų technologijų filosofija remiasi požiūriu,
kad reikalinga informacija būtų įvedama ir ištrinama tiksliai pagal poreikį.
Visur veikia belaidis ryšys, vaikai naudojasi nešiojamaisiais kompiuteriais.
Jei tam tikru momentu kompiuteris nėra tinkama
mokymosi priemonė, vaikai gali juos tiesiog padėti į šalį.
Kalbėdami apie XXI amžiui reikalingus įgūdžius, žmonės dažnai
apsiriboja tik profesiniu išsilavinimu ir skaitmeninių technologijų išmanymu.
Tačiau mes turime omenyje kūrybinius įgūdžius,
pilietinį aktyvumą, socialinį gyvenimą.
Tai platus potyrių spektras, su kuriuo ateityje susidurs šiandieniniai jaunuoliai.
Mokytojai, mokyklos ir klasės dar turės atlikti labai svarbų vaidmenį.
Jie turės supažindinti vaikus su įvairių sričių taisyklėmis, raštingumo svarba,
lūkesčiais, su kuriais jie susidurs, siekdami tapti visaverčiais šiuolaikinės visuomenės nariais.
Reikia nepamiršti fakto, kad vaikai savo erdve dalijasi su suaugusiaisiais.
Ši erdvė turi būti saugi, reguliuojama ir ji
turi suteikti vaikams galimybę kasdien išreikšti save, o ne tik būti pasyviais dalyviais.
Taigi, mokyklos vis dar turi atlikti ypač svarbias funkcijas.
Tyrinėdami neformalųjį ugdymą supratome, kad negalime atsisakyti formaliojo švietimo.
Priešingai – šios sritys turi bendradarbiauti kuo glaudžiau.